पाएं अपने शहर की ताज़ा ख़बरें और फ्री ई-पेपरडाउनलोड करें
पुत्र को जन्म नहीं देकर लगातार तीन बेटियों को जन्म देने के कारण एक महिला को पति सहित ससुराल वालों द्वारा मारपीट कर घर से भगा देने का मामला सामने आया है। आधुनिक समाज को शर्मसार करने वाली यह घटना मधेपुर थाना क्षेत्र के शंकरपुर गांव की है। इस बाबत पीड़िता गुलसन खातून ने मधेपुर थाने में एफआईआर दर्ज कराई है। दर्ज एफआईआर में शंकरपुर गांव निवासी पति मो. शमीम सहित ससुराल पक्ष के तीन लोगों को नामजद आरोपी बनाया गया है।
जिले के फुलपरास थाना क्षेत्र के गोड़गामा गांव निवासी मो. पंचू की पुत्री गुलसन खातून की शादी लगभग 6 वर्ष पहले मधेपुर थाना क्षेत्र के शंकरपुर गांव निवासी मो. शमीम के साथ हुई थी जिससे उन्हें 3 बेटियां हैं। एफआईआर में पीड़िता ने आरोप लगाया गया है कि 3 लड़की को जन्म देने के कारण पति हमेशा मारपीट किया करते थे। मारपीट के दौरान सास व देवर भी पति का साथ देती थी। पुत्र को जन्म नहीं देने के कारण पति, सास और अन्य परिजन सदैव कोसते रहते थे। पीड़िता ने यह भी कहा कि उसके पति दूसरी शादी करने की तैयारी कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn